Diari Oficial de la Generalitat Valenciana


Sumari del DOGV 8761, del 13-03-2020 (2020/2094)

RESOLUCIÓ de 20 de febrer de 2020, de la Presidència del Consorci Hospital General Universitari de València, per la qual es resol la convocatòria de places d'infermer o infermera especialistes en obstetricoginecologia, CO/25/17, corresponent a l'oferta d'ocupació pública de 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8761

Data del DOGV
:   13-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2094


Data del document
:   20-02-2020

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 de febrer de 2020, de la Presidència del Consorci Hospital General Universitari de València, per la qual es resol la convocatòria de places d'infermer o infermera especialistes en obstetricoginecologia, CO/25/17, corresponent a l'oferta d'ocupació pública de 2016. [2020/2094]  
En el marc de l'oferta d'ocupació pública de 2016 del Consorci Hospital General Universitari de València, ha conclòs la convocatòria de places d'infermer/a especialista en infermeria obstetricoginecològica.  
D'acord amb el que es preveu en l'apartat 13 de les bases generals aprovades mitjançant la Resolució del CHGUV de 23 de maig de 2013 (DOGV 04.06.2013), i de conformitat amb la proposta realitzada per la corresponent comissió de selecció, i atés que consten degudament acreditats els requisits exigibles en els apartats 1 i 2 de la base general 9, és procedent realitzar el nomenament de les persones que han superat el procés selectiu.  
En exercici de les competències delegades per l'Acord de 12.12.2003 del Consell de Govern sobre delegació de competències, aquesta Presidència del CHGUV resol:  
1. Nomenar les persones identificades en l'annex, empleades públiques del CHGUV subjectes a règim jurídic laboral, amb caràcter fix, en la categoria professional d'infermer/a especialista en infermeria obstetricoginecològica.  
2. Les persones interessades disposaran d'un termini d'un mes a comptar de l'endemà de la publicació d'aquesta resolució per a formalitzar el contracte de treball i la corresponent presa de possessió.  
3. Les places que mitjançant la present resolució s'adjudiquen tenen la consideració de places del CHGUV/Departament de Salut València-Hospital General, d'acord amb el que es preveu en el Conveni col·lectiu del Consorci HGUV i en la base 14a de les esmentades bases generals.  
4. Conforme amb el que s'estableix en la base específica 14a de les que regeixen les convocatòries, el perfeccionament del contracte de treball i l'adquisició de la condició de personal laboral fix necessiten la superació satisfactòria d'un període de prova de sis mesos.  
5. Per a l'adjudicació de les vacants que, si escau, comporten el cessament de personal interí, se seguiran els següents criteris:  
a) En primer lloc, cessaran les persones que no hagen realitzat l'exercici de la fase d'oposició de la present convocatòria.  
b) En segon lloc, cessaran les persones que s'hagen presentat a la prova selectiva ordenades de menor a major puntuació obtinguda.  
c) En cas d'empat entre dues o més persones, cessarà en primer lloc qui acredite menor temps en dies de treball efectivament prestat en la mateixa categoria en el CHGUV (a aquest efecte s'entén com a temps de treball efectiu les següents situacions protegides: llicència o baixa maternal, excedència per cura de fill o familiar, per violència de gènere i per danys patits com a conseqüència de l'activitat terrorista).  
d) Els cessaments es formalitzaran amb efectes del dia immediatament anterior al de la presa de possessió.  
6. Les persones nomenades que mantenen una relació laboral de caràcter temporal amb el Consorci HGUV, o que es troben en situació de mobilitat funcional voluntària (millora d'ocupació), cessaran en aquesta amb efectes del dia anterior a la presa de possessió com a personal laboral fix en la categoria professional d'infermer/a especialista en infermeria obstetricoginecològica.  
7. La Direcció de Recursos Humans formalitzarà els contractes de treball i realitzarà els actes administratius pertinents per a l'eficàcia material d'aquesta resolució.  
Contra aquest acte, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de febrer de 2020.- La presidenta del CHGUV i consellera de Sanitat Universal i Salut Pública: Ana Barceló Chico.